
Ministru kabineta noteikumi Nr. 108
Rīgā 2023. gada 7. martā (prot. Nr. 13 22. §)
Grozījumi Ministru kabineta 2009. gada 15. septembra noteikumos Nr. 1065 "Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai"
Izdoti saskaņā ar  Attīstības finanšu institūcijas likuma 12. panta ceturto daļu un Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 14. punktu
· Izdarīt Ministru kabineta 2009. gada 15. septembra noteikumos Nr. 1065 "Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai" (Latvijas Vēstnesis, 2009, 154. nr.; 2010, 162. nr.; 2012, 49. nr.; 2013, 246. nr.; 2014, 149., 255. nr.; 2015, 202. nr.; 2016, 92. nr.; 2017, 201. nr.; 2019, 124. nr.; 2020, 69B., 83A. nr.; 2021, 225. nr.) šādus grozījumus:
· 1. Izteikt 5. punktu šādā redakcijā:
· "5. Sabiedrībai "Altum" pieejamais publiskais finansējums aizdevumu programmas īstenošanai ir 41 000 000 euro, tai skaitā Eiropas Reģionālās attīstības fonda finansējums 25 000 000 euro apmērā šo noteikumu 7.1. un 7.2. apakšpunktā minētajiem saimnieciskās darbības veicējiem, lai finansētu šo noteikumu II un III nodaļā minētos aizdevumus 3.1.1.7. pasākumā, un Eiropas Reģionālās attīstības fonda finansējums 13 600 000 euro apmērā un valsts budžeta finansējums 2 400 000 euro apmērā šo noteikumu 7.1. un 7.2. apakšpunktā minētajiem saimnieciskās darbības veicējiem,  lai finansētu šo noteikumu II un III nodaļā minētos aizdevumus 13.1.1.1. pasākumā. Papildus sabiedrībai "Altum" ir pieejams finansējums:
· 5.1. 5 000 000 euro apmērā garantiju un procentu likmju subsīdijas fonda izveidei. Finansējuma avots ir Eiropas Savienības fondu 2004.–2006. gada plānošanas perioda 2.4.1. nacionālās programmas "Aizdevumi (t. sk. mikrokredīti) komercdarbības uzsākšanai" atmaksu publiskā finansējuma daļa 2 500 000 euro apmērā un Eiropas Savienības fondu 2007.–2013. gada plānošanas perioda darbības programmas "Cilvēkresursi un nodarbinātība" 1.3.1.2. aktivitātes "Atbalsts pašnodarbinātības un uzņēmējdarbības uzsākšanai" atmaksu publiskā finansējuma daļa 2 500 000 euro apmērā;
· 5.2. 1 772 360 euro apmērā šo noteikumu III1 nodaļā minēto aizdevumu pirmo zaudējumu segšanai. Finansējuma avots ir Eiropas Savienības fondu 2007.–2013. gada plānošanas perioda darbības programmas "Uzņēmējdarbība un inovācijas" 2.2.1.4.1. apakšaktivitātes "Atbalsts aizdevumu veidā komersantu konkurētspējas uzlabošanai" ietvaros neizmantotā publiskā finansējuma daļa 581 642 euro apmērā un Eiropas Savienības fondu 2007.–2013. gada plānošanas perioda darbības programmas "Cilvēkresursi un nodarbinātība" 1.3.1.2. aktivitātes "Atbalsts pašnodarbinātības un uzņēmējdarbības uzsākšanai" ietvaros neizmantotā publiskā finansējuma daļa 1 190 718 euro apmērā;
· 5.3. 2 000 000 euro apmērā šo noteikumu III2 nodaļā minēto aizdevumu finansēšanai un pirmo zaudējumu segšanai. Finansējuma avots ir Latvijas un Šveices sadarbības programmas individuālā projekta "Mikrokreditēšanas programma" atmaksu publiskā finansējuma daļa;
· 5.4. šo noteikumu 5. punktā minētā 3.1.1.7 un 13.1.1.1 pasākumam pieejamā finansējuma atmaksātā publiskā finansējuma daļa – līdz 20 000 000 euro."
· 2. Izteikt 5.3 punktu šādā redakcijā:
· "5.3 Lai nodrošinātu finansējumu aizdevuma piešķiršanai šo noteikumu ietvaros, sabiedrība "Altum" papildus piesaista valsts aizdevumu līdz 110 000 000 euro atbilstoši normatīvajiem aktiem par valsts aizdevumu izsniegšanas un apkalpošanas kārtību, nepiemērojot aizdevuma riska procentu likmi. Sabiedrība "Altum"  aizdevuma piešķiršanai var piesaistīt papildu resursus no starptautiskajām finanšu institūcijām vai finanšu tirgos līdz 75 000 000 euro. Šo noteikumu ietvaros izsniegtos aizdevumus var finansēt no šajā punktā un no šo noteikumu 5. punktā minētajiem resursiem."
· 3. Izteikt 5.5 punktu šādā redakcijā:
· "5.5 Sabiedrības "Altum" pārvaldības izmaksas šo noteikumu 5.4 punktā minētā aizdevumu fonda ietvaros tiek segtas no atmaksātā publiskā finansējuma par aizdevumiem, kas izsniegti ar Eiropas Reģionālās attīstības fonda finansējumu, – no atbalsta saņēmēja maksājumiem par šiem aizdevumiem, ievērojot atbilstoši Attīstības finanšu institūcijas likuma 12. panta trešās daļas prasībām izstrādāto programmu novērtējumu."
· 4. Izteikt 5.7 punktu šādā redakcijā:
· "5.7 13.1.1.1. pasākuma ietvaros līdz 2023. gada 31. decembrim:
· 5.71. sasniedzamais iznākuma rādītājs – 45 saimnieciskās darbības veicēji, kuri saņem finansiālu atbalstu, kas nav granti;
· 5.72. sasniedzamie rezultatīvie rādītāji:
· 5.72.1. mazo un vidējo komersantu skaits uz 1000 iedzīvotājiem – 40 komersanti;
· 5.72.2. mazo un vidējo komersantu produktivitāte uz vienu nodarbināto (euro, 2010. gada salīdzināmajās cenās) – 16 757 euro."
· 5. Izteikt 37.2 punktu šādā redakcijā:
· "37.2 Sabiedrība "Altum" nodrošina informācijas pieejamību 10 gadus, skaitot no dienas, kad ir piešķirts pēdējais atbalsts saskaņā ar atbalsta shēmu, un saimnieciskās darbības veicējs par de minimis atbalstu, kas piešķirts saskaņā ar Komisijas regulu Nr. 1407/2013, Komisijas regulu Nr. 1408/2013 un Komisijas regulu Nr. 717/2014, nodrošina informācijas pieejamību 10 gadus no atbalsta piešķiršanas dienas."
· 6. Izteikt 37.4 punktu šādā redakcijā:
· "37.4 Ja tiek pārkāptas šajos noteikumos noteiktās komercdarbības atbalsta kontroles normas, tostarp nosacījumi, kas izriet no Regulas Nr. 1407/2013, līdzfinansējuma saņēmējam ir pienākums atmaksāt sabiedrībai "Altum" visu šo noteikumu ietvaros saņemto de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."

